Þórarinn Þórarinsson skrifar 16. mars 2019 08:00 " Engin manneskja er ólögleg . “ Boðskapur mótmælendanna í tjaldinu á Austurvelli er skýr og Sema Erla er í hópi þeirra sem taka undir þetta og mun standa við þessi orð á fundi á Austurvelli í dag . FBL / sigtryggur Ari Íslenska þjóðfylkingin hefur boðað til „ þögulla og friðsamra mótmæla “ milli klukkan 13 - 14 á Austurvelli í dag og hvetur fólk til þess að mæta með íslenska fánann og mótmæla „ ofbeldi sem hælisleitendur sýndu samfélaginu og lögreglunni í vikunni , “ eins og það er orðað . Þetta er samstöðufundur með flóttafólki og öðrum minnihlutahópum og beinist ekkert gegn Þjóðfylkingunni sérstaklega . “ Allir hafa sama rétt „ Þessi hópur talar mikið um að þau megi ekki koma sínum málflutningi á framfæri sem er náttúrlega bara þvæla , “ segir Sema um Þjóðfylkinguna . „ Hér ríkir auðvitað tjáningarfrelsi og frelsi til að mótmæla og aðrir eiga þar sama rétt og þjóðernissinnar þannig að það er náttúrlega svolítil hræsni fólgin í því að kvarta undan slíkri þöggun en stunda hana svo á sama tíma . “ Félagar í Íslensku þjóðfylkingunni stóðu fyrir þögulum mótmælum á Austurvelli 2016 og endurtaka leikinn í dag . Þögnin var þó ekki alger þar sem mótmælum þeirra var mótmælt á sama tíma . FBL / stefán Óþolandi ógeð „ Það sem er líka óþolandi í þessu er að það er ógeðslegt að boða til mótmæla gegn minnihlutahópum . Þetta er bara ákall um að réttindi fólks á flótta séu virt á við réttindi annars fólks og þessar kröfur eru mjög hógværar og eðlilegar . “ „ Þetta fólk er í gríðarlega viðkvæmri stöðu og hefur upplifað hluti sem ekkert okkar getur ímyndað sér og glímir við alls konar líkamlega og andlega kvilla , “ segir Sema . „ Móttökur okkar hafa áhrif á þessa einstaklinga og við getum og eigum bara að gera miklu betur fyrir þessa fáu sem koma hingað í leit að skjóli og vernd . Stjórnvöld skortir bara allan vilja til þess . Við viljum að allir eigi sama rétt og búi við mannréttindi og mannúð . Öfgarnar munu aldrei fá að hafa yfirhöndina . Jörðin er okkar allra og við eigum öll sama rétt á að lifa á henni . “ thorarinn@frettabladid.is Elínborg Harpa Önundardóttir , aktívisti hjá No Borders Iceland , segir í samtali við Vísi að stemningin á Austurvelli hafi verið önnur í dag en hún var í gær þegar tveir mótmælendur voru handteknir og til stimpinga kom á milli mótmælenda og lögregluþjóna .